**21.07.2022**

**E-pasta nosaukums:**

Par izmaiņām no 2022. gada 1.jūlija un šī brīža aktualitātēm

**E-pasta teksts:**

Nacionālais veselibas dienests (turpmāk tekstā – Dienests) izsūta informāciju par izmaiņām no 2022. gada 1.jūlija un šī brīža aktualitātēm:

1. Piemaksa ģimenes ārstiem par papildus darbiniekiem un aizvietošanu atvaļinājuma un slimības gadījumā tiek pagarināta līdz 2022.gada 31.decembrim. Dienests informē, ka līguma dokumenti 6.1.20., 6.1.26. un 6.1.27 ir aktualizēti un ir pieejami Dienestā tīmekļvietnē <https://www.vmnvd.gov.lv/lv/primaras-veselibas-aprupes-pakalpojumu-liguma-paraugs-0>
2. Līdz 2022. gada 31.decembrim turpināsies apmaksa ģimenes ārstu attālināti sniegtajām konsultācijām. Apmaksa tiek veikta tikai par ģimenes ārsta attālināti veiktu konsultāciju, kas ir līdzvērtīga klātienes vizītei.
3. No šī gada 1.jūlija fiksētajā maksājumā par individuālo aizsardzības līdzekļu un dezinfekcijas līdzekļu izmantošanu pakalpojumu sniegšanā būs iekļauti tikai dezinfekcijas līdzekļi.
4. No šī gada 1.jūlija ir svītrots MK noteikumu Nr.555 11.pielikuma “Primārās veselības aprūpes finansējuma plānošana” (turpmāk – 11.pielikums) 15.punkts, kas paredz, ka par ģimenes ārsta praksē vai laboratorijā veiktu profilaktisko izmeklējumu – slēpto asiņu izmeklējums fēcēs – ģimenes ārsts saņem maksājumu – 0,71 euro par katru pieaugušo pacientu. Maksājums par sasniegtajiem zarnu vēža skrīninga atsaucības rādītājiem tiks veikts atbilstoši 11.pielikuma 16.31.punktam un līgumam saistošajai kārtībai, ko Dienests saskaņos ar ģimenes ārstu asociācijām.

# 